**ÅRSMELDING FOR RYKKINN OG KOLSÅS PARTIAVDELING AV BÆRUM ARBEIDERPARTI - 2019**

**Styret i perioden:**

Leder Kari Seljelid (gjenvalg)

Nestleder Unni Tonning (ny)

Kasserer Kjell Karlsen (gjenvalg)

Sekretær Roar Snedkerud (gjenvalg)

**Styremedlemmer**

Per Christian Dahlen, Lina Parvizian, Torill Marthinsen (ny) og Harald Trulsrud (ny).

**Vara til styret**

Marit Handal, Marit Holm, Lars Petter Seljelid og Raymond Huseby (ny)

**Representantskapet i Bærum Arbeiderparti, 12 representanter i følgende rekkefølge:**

Kari Seljelid,

Unni E. Tonning,

Kjell Karlsen,

Roar Snedkerud,

Per Christian Dahlen,

Toril Marthinsen,

Lina Parvizian,

Harald Trulsrud.

Marit Handal,

Marit Holm,

Terje Heiestad,

Raymond Huseby

**Vara**

Olaf Ivar Andenæs

Lars Petter Seljelid

Kristin Barstad

Camilla Harlem

Almas Mohammadi

Farsat Ghazi Abuzed,

**Revisor**

Marit Holm

**Valgkomite for 2020**

Marit Holm, Kjell Karlsen. Gjenvalg.

**Årsmøtet fremmet følgende forslag til verv i Bærum Arbeiderparti og Akershus Arbeiderparti.**

Disse ble oversendt valgkomiteen i Bærum Arbeiderparti.

**Styret i BAP:**

Ingen

**Valgkomiteen i BAP:**

Lars Petter Seljelid

**Medlem representantskapet Folkets Hus**:

Det ble ikke fremmet forslag.

**Medlemmer/varamedlemmer til representantskapet i Akershus:**

Det ble ikke fremmet forslag

**Kandidater til styret i Akershus AP:**

Det ble ikke fremmet forslag

**Delegater og vara til fylkesårsmøtet i Akershus AP:**

Kari Seljelid, Lina Parvizian, Unni E. Tonning og Harald Trulsrud

I løpet av 2019 har det ikke skjedd endringer i styresammenheng i partiavdelingen.

**Representasjon:**

Partiavdelingen har i 2019 vært regelmessig representert på BAPs representantskapsmøter og medlemsmøter med inntil 12 representanter som ble valgt på årsmøtet vårt.

**Partiavdelingen har disse vervene i Bærums arbeiderpartis organer:**

Toril Marthinsen var representant i årsmøtet til Folkets Hus.

Lina Parvizian ble valgt inn i programkomiteen for partiprogrammet 2019-2023.

Hun ble også valgt inn i valgkamputvalget for valget 2019, og til styret i BAP på årsmøtet 2019.

**Representasjon Akershus Arbeiderparti:**

På fylkesårsmøtet 2019 deltok Kari Seljelid og Lina Parvizian fra vår partiavdeling.

Kari Seljelid har vært varamedlem til representantskapet til Akershus Arbeiderparti.

**Politiske verv for representanter fra vår partiavdeling inntil valget 2019:**

Bærum kommune:

Kari Seljelid er medlem av Bærum kommunestyre, formannskapet og er partiets fraksjonsleder i hovedutvalget Bistand og omsorg. Lina Parvizian er medlem av kommunestyret og hovedutvalget Bistand og omsorg.

Marit Handal er 4. varamedlem og Per Christian Dahlen er 5. varamedlem til hovedutvalget Bistand og omsorg.

Marit Holm er nestleder i funksjonshemmedes råd. Per Christian Dahlen er varamedlem.

Toril Marthinsen er 3. varamedlem til hovedutvalg Miljø, idrett og kultur.

Roar Snedkerud er 2. varamedlem til kontrollutvalget.

Sonja Bakken og Lars Petter Seljelid er representanter til samarbeidsutvalg ved enkelte skoler

for Bærum Arbeiderparti. Sonja Bakken er senere erstattet av representant utenfor vår partiavdeling.

Fylkeskommunale verv:

Roar Snedkerud var 4. vararepresentant til fylkestinget, 1. vararepresentant til Hovedutvalg for kultur, frivillighet og folkehelse. Han er også henholdsvis medlem og varamedlem til 2 fylkeskommunale skoleutvalg i fylket. (Rosenvilde og Asker)

**Politiske verv for representanter fra vår partiavdeling etter valget 2019:**

Kari Seljelid er gjenvalgt og er medlem av kommunestyret, formannskapet og vara til Hovedutvalg for bistand og omsorg. Lina Parvizian er gjenvalgt og er medlem av kommunestyret og Hovedutvalg for bistand og omsorg. Almas Mohammadi og Terje Heiestad ble valgt som vararepresentanter til kommunestyret. Almas Mohammadi er oppnevnt til 2. varamedlem til Hovedutvalg for bistand og omsorg. Terje Heiestad er oppnevnt til 1. varamedlem til Hovedutvalg barn og unge. Unni Tonning er oppnevnt som 1. vara til Klagenemnden. Harald Trulsrud ble oppnevnt til 1. vara for Utvalg for samarbeid.

Fylkeskommunale verv:

Partiavdelingen har ingen fylkeskommunale verv i Viken.

**Aktiviteter i 2019**

I perioden fra forrige årsmøte i 2019 har det vært gjennomført 6 styremøter. Det er behandlet 29 saker.

Siste styreperiode har vært preget av lokalvalgkamp i 2019. Vi har fått mange nye kandidater på lista og det er en god fornyelse. Det er gledelig med 9 representanter fra Rykkinn og Kolsås på lista! Kari Seljelid og Lina Parvizian ble gjenvalgt som henholdsvis 2. og 4. kandidat.

Vi fikk innarbeidet mange gode forslag til punkter i partiprogrammet for perioden 2019-23.

Styret har videre vektlagt å behandle saker som har vært på høring fra BAP og som også omfatter arbeidet i kommunestyret og i kommunale utvalg. Videre har styret blitt informert om aktuelle kommunesaker og gitt gode råd til dem som er satt til å følge opp partiets politikk.

Vi har ikke hatt ett medlemsmøte i styreperioden. Imidlertid var partiavdelingen involvert i arrangementet av valgmøte på Rykkinn seniorsenter 19.08. Der ble representanter fra ulike miljøer på Rykkinn invitert, og vi fikk viktige innspill til vårt politiske arbeid.

**Valgkampen 2019 til Rykkinn og Kolsås partiavdeling:**

Vi førte en tradisjonell valgkamp med stands ved sentrene på Rykkinn og Kolsås. Vi bemannet disse primært selv, men med noen forsterkninger i innspurten. Videre ble det arrangert mange husbesøk, og flere fra styret som også var kandidater på lista deltok.

Facebookgruppen Frivillige og ressurspersoner fungerte veldig bra som påmeldingssystem.

Valgkamputvalget gjorde en formidabel innsats. Resultatet av valget sto ikke i forhold til innsatsen og den gode responsen som vi møtte.

Kommunevalget 09.09 gav partiet en betydelig tilbakegang som også var tilfelle i

partiavdelingens ansvarsområder. Resultatet på Rykkinn ble 28,4 % mot 33,9 % i 2015. På Kolsås 20,4 % mot 28 % i 2015. Dette var likevel blant Aps gode resultater i Bærum der partiet oppnådde 14,8%. Tilbake 5.2% som gjorde at kommunestyregruppa nå er 8 mot tidligere 10 representanter.

Det skjedde derfor ingen endring i styringen av Bærum Kommune. Her er det etablert en flertalls-konstellasjon bestående av Høyre, KRF, Venstre og FRP. Bærum Arbeiderparti vil derfor ha vanskeligere arbeidsforhold i kommunestyret i denne valgperioden med færre representanter. ( 8 i kommunestyret mot tidligere 10)

**Årsmøtet 2019** ble gjennomført på tradisjonell måte 10. januar 2019. Gjester: Kjell Maartmann-Moe og Reidar Kleppe

Kjell Maartmann-Moe, gruppeleder kommunestyregruppa, innledet om det politiske arbeidet i Bærum og verdigrunnlaget vårt. Inspirerende og interessant innledning.

Han mente at det er tre forhold som viktig for partiet i valgkampen:

* At vi kjenner ideologien vår
* At vi kjenner programmet vårt
* Hvordan vi skal gjøre et godt valg

Han understreket at partiprogrammet gir oss et godt utgangspunkt for valgkampen

Hovedområdene i valgkampen skulle være arbeid, kunnskap, helse og klima.

I kommentarene etter innledningen var det stor enighet om dette grunnlaget disse for valgkampen i 2019.

Reidar Kleppe, leder av valgkamputvalget 2019, innledet kort om planene for valgkampen.

**Medlemsutvikling 2019**

Vi er notert med 86 medlemmer, men det er 77 som har betalt til og med 2019.  Det har vært stor innsats for å få inn fra de siste.  Noen har respondert positivt ved å betale.  Minst 2 sa de skulle betale, men har latt være. Partiavdelingen har ringt, sendt SMS og mail – og de som ikke nås har fått enda en giro fra AP sentralt som har vært samarbeidsvillige. I hvert fall 4 medlemmer må strykes i løpet av 2 måneder hvis de ikke betaler.  De skylder da både for

2018 og 2019.

Vi kan reflektere over hvorfor Arbeiderpartiet mister medlemmer.  Verving bør stå i fokus, men må vi ha noen slagferdige saker.  Som eksempel: Vi har fått mange gode tilbakemeldinger på oppslaget om jordmødre i forbindelse med HP-behandlingen høsten 19. Saken ble veldig aktuell etter at jordmorforeningen fikk så mye oppslag og var ærlige på at de er for få til å klare alle oppgaver som ventes av dem til nybakte mødre.

**Uttalelser fra eget årsmøte til årsmøtet i BAP 2019.**

1. **Trafikksikkerhet ved Kolsås stasjon.** Styret gjentar her sitt forslag fra 2017 og 2018:

Rykkinn og Kolsås partiavdeling er fremdeles bekymret for trafikksikkerheten for fotgjengere ved Kolsås stasjon, til tross for trafikklyset. Saken har vært tatt opp ved flere ganger både i kommunen og fylket. Det er stor fare for ulykker. Fotgjengerovergangen fra busslommen over Brynsveien til Kolsås stasjon kommer veldig bardus på bilistene. Det må lages fotgjengerfelt for dem som skal gå fra T-banen og bort til stoppestedet for bussene retning Rykkinn. Andre avbøtende tiltak må også vurderes.

**Kommentar:** Saken er fremdeles aktuell og fremmes igjen. Ingen synes å ville gripe inn.

1. **Kvalitet i tilbudet innen pleie og omsorg. Forslag om tilsynsordning.**

Arbeiderpartiet er usikker på om tilbudene ved bo- og behandlingssentrene og i hjemmebaserte tjenester, samt omsorgsboliger i Bærum leverer god nok kvalitet.

Mottatte tilbakemeldinger kan tyde på at det er for liten faglig dekning, særlig i helger og netter. Bærum Arbeiderparti er opptatt av høy kvalitet og trygghet i omsorgssektoren.

**Forslag til vedtak:**

Bærum Arbeiderparti vil arbeide for at Bærum kommune etablerer en ordning der uhildede personer kan foreta tilsyn og fremme forslag om nødvendige forbedringer til kommunens ledelse. Politisk behandling og budsjettøkning kreves.

(Jfr ordningen med kommunens tryggkontakt mot mobbing)

**Kommentar:** Avviksoppfølging og forbedringer er nå satt på dagsorden i Bærum kommune. AP vil følge med på dette for så å vurdere videre tiltak.

1. **Behov for parkeringsplasser nederst i Toppåsveien for turgåere**

Kolsåstoppen er et populært turmål. På utfartsdager trengs det flere parkeringsplasser for å minske parkeringstrykket på småveiene. Kommunen åpnet et LNF-område ved Levrebekken nederst i Toppåsveien ved dispensasjon i 2 år. De er nå over, og plassen som ikke brukes til noe, er stengt med store stabbesteiner.

**Forslag til vedtak:**

Bærum Arbeiderparti følger opp saken – målet er å omregulere området til offentlig plass for parkering.

Kommentar: AP må følge opp saken når reguleringsplaner skal rulleres.

1. **Nei til konkurranseutsetting av Lindelia bo- og behandlingssenter med omsorgsboliger**.

«Flertallet har vedtatt at kommunen skal forberede en sak om konkurranseutsetting av nye Lindelia. Vedtaket ble gjort i hovedutvalget for bistand og omsorg mot stemmene fra AP og

Rødt. Dette er ekstra ille fordi Berger bo- og behandling skal integreres på Lindelia og de kommunalt ansatte dermed følge med.

**Forslag til vedtak:**

Bærum Arbeiderparti går imot konkurranseutsetting av nye Lindelia bo- og behandlingsenter med omsorgsboliger. Vi vil ikke støtte flertallets konkurranseutsetting av viktige velferdstjenester. AP er bekymret for lønns- og arbeidsforholdene for de ansatte og vil ivareta interessene til de ansatte som overføres fra Berger bo- og behandlingssenter til Lindelia. Dersom resultatet blir at Lindelia skal driftes av private aktører, bør overført personale kunne

beholde kommunale lønns- og arbeidsforhold. De som vil komme tilbake til Berger bo- og behandlingssenter når dette står ferdig, må gis den muligheten.

**Kommentar:** Vedtaket ble heldigvis omgjort i kommunen, og konkurranseutsetting i denne saken er henlagt. AP vil være i beredskap for lignende saker som måtte komme.

1. **Situasjonen i Arbeiderpartiet.**  (Forslagsstiller Kjell Karlsen.) Saken ble senere avvist.
2. **Trafikksikkerhet ved Kolsås stasjon.** Styret gjentok her sitt forslag fra 2017. (Forslagstiller Kari Seljelid)
3. **Kvalitet i tilbudet innen pleie og omsorg. Forslag om tilsynsordning.** (Forslagstiller: Sonja Bakken)

Følgende forslag fra Lina Parvizian:

1. **Arbeid mot mobbing i skolen.** Jfr. programmet.
2. **Gratis sommerskole – videregående skole.** Jfr. programmet til BAP.
3. **Opprettelse av fylkesnettverk for kvinner og menn i kjønnsdominerte studieløp**. Forslaget førte ikke fram til vedtak i fylket.
4. **Kommuner som har eller som grenser til studiesteder i høyere utdanning bør forskuttere bygging av studentboliger.**  Forslaget ble vedtatt på fylkesårsmøtet.
5. **Flere lærlingeplasser –** jfr. programmet til BAP
6. **Ufrivillig deltid,** jfr. programmet til BAP
7. **Kulturkort for ungdom.** Forslaget vedtatt, jfr programmet til BAP og positivt vedtak i kommunestyret.

Alle forslag ble vedtatt og oversendt Bærum Arbeiderparti. Flere ble oversendt Akershus Arbeiderpartis årsmøte og vedtatt. Noen er ivaretatt i BAPs program for 2019 -2023 og HP-behandlingen i kommunen.

For styret i Rykkinn og Kolsås partiavdeling av Bærum Arbeiderparti 2019

Kari Seljelid (leder)

Roar Snedkerud (sekretær)